অবশেষে কোর্টের নির্দেশে ‘নগরকীর্তন’ ছবির মুক্তির দিন স্থির হলো। আগামী ২২ ফেব্রুয়ারি কৌশিক গঙ্গোপাধ্যায় পরিচালিত এই ছবির মুক্তির দিন ঘোষণা করা হয়েছে। 

এই বিষয়ে অন্যান্য খবর

এই ছবি তাঁকে অনেকটাই পাকিয়ে দিল, জানালেন ঋদ্ধি, ভিডিও দেখুন



এই ছবির মুখ্য চরিত্র ঋত্বিক চক্রবর্তী। এই ছবিতে তিনি ‘মধু’-র চরিত্রে অভিনয় করেছেন।  ছবির প্রচারে এসে ঋত্বিক জানান, ‘‘এটা আর পাঁচটা অন্য ভালবাসার গল্পের মতোই একটি গল্প। পুঁটি ও মধুর ভালবাসার গল্প। আপনার আমার ভালবাসার মতোই একটি প্রেমের গল্প।’’
ঋত্বিক চক্রবর্তীকে নানা ধরনের চরিত্রে দেখা যায়, তাঁর মতে এই নানা ধরনের চরিত্র বাছার জন্য অনেক বেশি ‘না’ বলতে হয়। কারণ, ইন্ডাস্ট্রির নিয়মই হলো সহজেই টাইপ কাস্ট করে ফেলা। তাই চরিত্র নির্বাচনে সাবধান থাকতেই হয় অভিনেতাকে।
এই ছবি মুক্তির পরেই ঋত্বিক চক্রবর্তীকে দেখা যাবে সৃজিত মুখোপাধ্যায়ের আগামী ছবি ‘ভিঞ্চি দা’-তে। সেখানে রুদ্রনীলের সঙ্গে অভিনয় করছেন ঋত্বিক। তবে ঋত্বিকের ফ্যানদের কাছে খুশির খবর, পরিচালক রাজ চক্রবর্তীর আগামী ছবিতে ঋত্বিক অভিনয় করছেন শুভশ্রী গঙ্গোপাধ্যায়ের সঙ্গে। আশা করাই যায়, সেই ছবিতেও ঋত্বিককে  অন্য ভাবে দেখতে পাবে দর্শক। ‘নগরকীর্তন’-সহ তাঁর অন্য ছবি নিয়ে কী বললেন ঋত্বিক, দেখে নিন সেই সাক্ষাৎকার—